
ΔΙΑΤΑΓΜΑΤΑ 

Έγκριση του Ειδικού Σχεδίου Χωρικής Ανάπτυξης 
του Δημοσίου Ακινήτου (ΕΣΧΑΔΑ) με την ονο¬ 
μασία «Αφάντου Ρόδου» στην περιοχή παραλί¬ 
ας Αφάντου των Δημοτικών Ενοτήτων Αφάντου 
και Καλλιθέας Δήμου Ρόδου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10,11 και 12 παρ. 1,2 και 
3 καθώς και του άρθρου 16 του Ν. 3986/2011 «Επείγοντα 
Μέτρα Εφαρμογής Μεσοπρόθεσμου Πλαισίου Δημοσι¬ 
ονομικής Στρατηγικής 2012-2015» (Α' 152), όπως τα πιο 
πάνω άρθρα τροποποιήθηκαν με το άρθρο τρίτο του 
Ν. 4092/2012 «Κύρωση της από 6 Σεπτεμβρίου 2012 
Πράξης Νομοθετικού Περιεχομένου «Τροποποίηση του 
τελευταίου εδαφίου της παραγράφου 1 του άρθρου 3 
του Νόμου 3986/2011 «Επείγοντα Μέτρα Εφαρμογής 
Μεσοπρόθεσμου Πλαισίου Δημοσιονομικής Στρατηγι¬ 
κής 201 2 - 2015» (Α' 152), όπως ισχύει» (Α' 174), της από 
7 Σεπτεμβρίου 2012 Πράξης Νομοθετικού Περιεχομένου 
«Κατάργηση ελάχιστου ποσοστού Ελληνικού Δημοσίου 
σε ΕΛΠΕ, ΔΕΗ, ΟΠΑΠ, ΟΔΙΕ, ΕΥΔΑΠ, ΕΥΑΘ, ΕΛΤΑ, Οργα¬ 
νισμό Λιμένος Πειραιώς, Θεσσαλονίκης, Αλεξανδρού¬ 
πολης, Βόλου, Ελευσίνας, Ηγουμενίτσας, Ηρακλείου, 
Καβάλας, Κέρκυρας, Λαυρίου, Πατρών και Ραφήνας, 
καθώς και κατάργηση του άρθρου 11 του Ν. 3631/2008 
(Α' 6), (Α' 175)» και άλλες διατάξεις» (Α' 220), το άρθρο 
39 του Ν. 4179/2013 «Απλούστευση διαδικασιών για την 
ενίσχυση της επιχειρηματικότητας στον τουρισμό, ανα¬ 
διάρθρωση του Ελληνικού Οργανισμού Τουρισμού και 
λοιπές διατάξεις» και το άρθρο 28 (παρ. 21,22 και 24) του 
Ν. 4280/2014 «Περιβαλλοντική αναβάθμιση και ιδιωτική 
πολεοδόμηση - Βιώσιμη ανάπτυξη οικισμών- Ρυθμίσεις 
δασικής νομοθεσίας και άλλες διατάξεις» (Α' 159). 

2. Τις διατάξεις του άρθρου 8 παρ. 11 του Ν. 4269/2014 
«Χωροταξική και Πολεοδομική Μεταρρύθμιση -Βιώσιμη 
Ανάπτυξη» (Α' 142). 

3. Τις διατάξεις των άρθρων 1 και 5 του Ν. 4179/2013 
«Απλούστευση διαδικασιών για την ενίσχυση της επι¬ 
χειρηματικότητας στον τουρισμό, αναδιάρθρωση του 


Ελληνικού ΟργανισμούΤουρισμού και λοιπές διατάξεις» 
(Α' 175). 

4. Τις διατάξεις του Ν. 3028/2002 «Για την προστασία 
των αρχαιοτήτων και εν γένει της Πολιτιστικής Κληρο¬ 
νομιάς» (Α' 153). 

5. Τις διατάξεις του άρθρου 9 παρ. 4 του Ν. 4258/2014 
«Διαδικασία Οριοθέτησης και ρυθμίσεις θεμάτων για τα 
υδατορέματα - ρυθμίσεις Πολεοδομικής νομοθεσίας και 
άλλες διατάξεις» (Α' 94). 

6. Τις διατάξεις του άρθρου 20 του Ν. 3965/2011 
«Αναμόρφωση πλαισίου λειτουργίας Ταμείου Παρακα¬ 
ταθηκών και Δανείων, Οργανισμού Διαχείρισης Δημο¬ 
σίου Χρέους, Δημοσίων Επιχειρήσεων, σύσταση Γενικής 
Γραμματείας Δημόσιας Περιουσίας και άλλες διατάξεις» 
(Α' 113), όπως συμπληρώθηκαν με το άρθρο τρίτο παρ. 
24 του Ν. 4092/2012 (Α'220). 

7. Τις διατάξεις του άρθρου 90 Κώδικα Νομοθεσίας για 
την Κυβέρνηση και τα Κυβερνητικά όργανα που κυρώ¬ 
θηκε με το άρθρο πρώτο του Π.δ/τος 63/2005 (Α' 98). 

8. Τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού (Α' 114). 

9. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

10. Την αριθμ. Δ6Α1104503ΕΞ2011/21.7.2011 κοινή 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών περί 
«έναρξης λειτουργίας της Γενικής Γραμματείας Δημόσιας 
Περιουσίας» (Β' 1670). 

11. Την αριθμ. Υ14/3.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό ΟικονομικώνΤρύφωνα Αλεξιάδη» (Β' 2144). 

12. Την αριθμ. Υ.31/9.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας Ιωάννη Τσιρώνη» 
(Β' 2183). 

13. Την αριθμ. 202/21.2.2012 απόφαση της Διυπουργι¬ 
κής Επιτροπής Αναδιαρθρώσεων και Αποκρατικοποιήσε¬ 
ων «Μεταφορά στην εταιρεία Ταμείο Αξιοποίησης Ιδιω¬ 
τικής Περιουσίας του Δημοσίου'περιουσιακών στοιχείων 
του Δημοσίου κατά τις διατάξεις του Ν. 3986/2011 (Α' 
152)» (Β' 656), όπως συμπληρώθηκε με την αριθμ. 231/ 
2.4.2013 απόφαση της ιδίας ως άνω Διυπουργικής Επι¬ 
τροπής» (Β' 754). 

14. Τις διατάξεις του από 30.06/23.07.1991 Π.δ/τος 
«Καθορισμός όρων και περιορισμών δόμησης για την 
ανέγερση τουριστικών εγκαταστάσεων σε γήπεδα εκτός 
σχεδίων πόλεων και εκτός ορίων οικισμών προ του 1923 
καθώς και εκτός ορίων οικισμών κάτω των 2.000 κατοί¬ 
κων, καθορισθέντων βάσει του από 24.4.1985 Π.δ/τος (Δ' 
181) ως ισχύει, των νήσων Κρήτης, Ρόδου και Κέρκυρας 
καθώς και του Νομού Χαλκιδικής (474 Δ'). 

15. Τις διατάξεις του από 12/19.06.2012 Π.δ/τος 
«Έγκριση καταλόγου μικρών νησιωτικών υγροτόπων και 
καθορισμός όρων και περιορισμών για την προστασία 
και ανάδειξη των μικρών νησιωτικών υγροτόπων που 
περιλαμβάνονται σε αυτόν» (ΑΑΠ 229). 

16. Τις διατάξεις της αριθμ. 107017/28.08.2006 κοινής 
αποφάσεως των Υπουργών Οικονομίας και Οικονομι¬ 
κών, Περιβάλλοντος Χωροταξίας και Δημοσίων Έργων 
και του Υφυπουργού Εσωτερικών, Δημόσιας Διοίκησης 
και Αποκέντρωσης «Εκτίμηση των περιβαλλοντικών 
επιπτώσεων ορισμένων σχεδίων και προγραμμάτων, 
σε συμμόρφωση με τις διατάξεις της οδηγίας 2001/42/ 
ΕΚ «σχετικά με την εκτίμηση των περιβαλλοντικών επι¬ 
πτώσεων ορισμένων σχεδίων και προγραμμάτων» του 
Ευρωπαϊκού Κοινοβουλίου καιτουΣυμβουλίουτης27ης 
Ιουνίου 2001» (Β' 1225 Β75.9.2006). 

17. Τις αποφάσεις α) 223/31.3.1982 του Νομάρχη Δω- 
δεκανήσου «Επικύρωση εκθέσεως ορίων αιγιαλού και πα¬ 
ραλίας στη θέση Γκολφ Αφάντου, της νήσου Ρόδου προ 
της ιδιοκτησίας του Ελληνικού Οργανισμού Τουρισμού 
(Ε.Ο.Τ.)» (Δ' 448), β) 9937/18.7.2005 του Γενικού Γραμμα¬ 
τέα Περιφέρειας Νοτίου Αιγαίου «Επικύρωση έκθεσης 
καθορισμού ορίων αιγιαλού και παραλίας στην περιοχή 
«Γούργουρας - Ρέννη», Δήμου Αφάντου, Νήσου Ρόδου, 
Νομού Δωδεκανήσου» (Δ' 877), γ) 16768/18.11.2005 του 
Γ.Γ. Περιφέρειας Νοτίου Αιγαίου «Επικύρωση έκθεσης 
καθορισμού ορίων αιγιαλού και παραλίας στην περιοχή 
«Γκολφ Αφάντου», Δήμου Αφάντου και Δήμου Καλλι¬ 
θέας, Νήσου Ρόδου, Νομού Δωδεκανήσου» (Δ' 1372), 
δ) 15421/3128/9.4.2012 του Γενικού Γραμματέα Περι¬ 
φέρειας Νοτίου Αιγαίου «Επικύρωση έκθεσης καθο¬ 
ρισμού ορίων αιγιαλού και παραλίας στην παραλιακή 
περιοχή «Φωνή Αμερικής έως Λουτάνη Ποταμό - Κο- 
λύμπια» της Δημοτικής Ενότητας Αφάντου του Δήμου 
Ρόδου, Νήσου Ρόδου, Νομού Δωδεκανήσου» (Δ'286), 


ε) 31951/6713/23.7.2012 του Γενικού Γραμματέα Πε¬ 
ριφέρειας Νοτίου Αιγαίου «Επικύρωση έκθεσης κα¬ 
θορισμού ορίων Αιγιαλού και Παραλίας στην παραλι¬ 
ακή περιοχή «Φωνή της Αμερικής» του Δήμου Ρόδου, 
Νήσου Ρόδου, Νομού Δωδεκανήσου» (Δ' 496) και 
στ) 60063/12988/21.12.2012 του Γενικού Γραμματέα 
Περιφέρειας Νοτίου Αιγαίου «Επικύρωση έκθεσης κα¬ 
θορισμού ορίων Αιγιαλού και Παραλίας στην παραλιακή 
περιοχή «Χελιδόνια», Αφάντου, Δήμου Ρόδου, Νήσου 
Ρόδου, Νομού Δωδεκανήσου (Δ' 4/2013). 

18. Την αριθμ. οικ. 401/23.3.2006 απόφαση του Γενι¬ 
κού Γραμματέα Περιφέρειας Νοτίου Αιγαίου «Επικύρωση 
οριογραμμών τμήματος του ρέματος Πελέμονη στην 
περιοχή Δ.Δ. Αφάντου της νήσου Ρόδου» (Δ' 312). 

19. Την αριθμ. ΥΠΠΟ/ΑΡΧ/Α1/Φ43/36365/2309/ 
30.07.1999 απόφαση του Υπουργού Πολιτισμού «Κή¬ 
ρυξη αρχαιολογικού χώρου Ερημοκάστρου Καλυθιών 
Ρόδου» (Β' 1604). 

20. Την αριθμ. ΥΠΠΟ/ΑΡΧ/Α1/Φ22/54880/2808/ 
2.11.2000 απόφαση του Υπουργού Πολιτισμού «Θεσμο¬ 
θέτηση Ζώνης Α προστασίας, αδόμητης, και οριοθέτη- 
ση Ζώνης Β, υπό όρους δομήσιμης, στον αρχαιολογικό 
χώρο Ερημοκάστρου Καλυθιών Ρόδου» (Β' 1399). 

21. Την αριθμ. ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/ 
Φ57/68153/38450/3273/788/10.03.2016 απόφαση του 
Υπουργού Πολιτισμού και Αθλητισμού «Έγκριση αναορι- 
οθέτησης κηρυγμένου αρχαιολογικού χώρου Ερημοκά¬ 
στρου-Τραουνού-Αφάντου, Δήμου Ρόδου, Περιφέρειας 
Νοτίου Αιγαίου» (ΑΑΠ 70). 

22. Την αριθμ. 2494/13.8.2007 πράξη χαρακτηρισμού 
της Διεύθυνσης Δασών Δωδεκανήσου. 

23. Την αριθμ. 16/2012 απόφαση της Α/βάθμιας Επι¬ 
τροπής Επιλύσεως Δασικών Αμφισβητήσεων του Πρω¬ 
τοδικείου Ρόδου. 

24. Το αριθμ. 191/18.1.2013 έγγραφο της Διεύθυνσης 
Δασών Δωδεκανήσου της Αποκεντρωμένης Διοίκησης 
Αιγαίου. 

25. Την αριθμ. 9021/11.7.2013 αίτηση τουΤαμείου Αξι¬ 
οποίησης Ιδιωτικής Περιουσίας του Δημοσίου (Τ.Α.Ι.ΠΕ.Δ. 
Α.Ε.) προς τη Γενική Γραμματεία Δημόσιας Περιουσίας 
του Υπουργείου Οικονομικών για την έγκριση του Ειδι¬ 
κού Σχεδίου Χωρικής Ανάπτυξης του Δημοσίου Ακινήτου 
(ΕΣΧΑΔΑ) για το ακίνητο «Αφάντου Ρόδου» και τις συνυ- 
ποβληθείσες με αυτήν μελέτες της παραγράφου 2 του 
άρθρου 12 του Ν. 3986/2011, όπως ισχύει. 

26. Την αριθμ. 132/2013 γνωμοδότηση του Περιφερει¬ 
ακού Συμβουλίου Νοτίου Αιγαίου. 

27. Την αριθμ. ΥΠΠΟ.Α/ΓΔΑΠΚ/ΔΙΠΚΑ/ΤΑΧ/Φ22/ 
160431/84960/10939/5141/12.02.2014 απόφαση του 
Υπουργού Πολιτισμού και Αθλητισμού «Έγκριση της 
επικαιροποιημένης Στρατηγικής Μελέτης Περιβαλλο¬ 
ντικών Επιπτώσεων του Ειδικού Σχεδίου Χωρικής Ανά¬ 
πτυξης Δημοσίου Ακινήτου (ΕΣΧΑΔΑ), Δ.Ε. Αφάντου, 
Δήμου Ρόδου, Περιφέρειας Νότιου Αιγαίου», όπως τρο¬ 
ποποιήθηκε με την αριθμ. ΥΠΠΟ.Α/ΓΔΑΠΚ/ΔΙΠΚΑ/ΤΑΧ/ 
Φ22/66812/41104/4124/1621 /16.4.2014 απόφαση του 
Υπουργού Πολιτισμού και Αθλητισμού. 

28. Την αριθμ. 173202/12.06.2014 εισήγηση της Ειδικής 
Υπηρεσίας Περιβάλλοντος του Υπουργείου Περιβάλλο¬ 
ντος, Ενέργειας και Κλιματικής Αλλαγής περί εγκρίσεως 

της Στρατηγικής Μελέτης Περιβαλλοντικών Επιπτώσε¬ 
ων (ΣΜΠΕ) του Ειδικού Σχεδίου Χωρικής Ανάπτυξης του 
δημοσίου ακινήτου «Αφάντου Ρόδου», η οποία δημο¬ 
σιοποιήθηκε κατά το άρθρο 7 της κοινής υπουργικής 
απόφασης 107017/2006 (Β' 1225) σε συνδυασμό με το 
άρθρο 12 παρ. 3 του Ν. 3986/2011. 

29. Το αριθμ. 18597/5.12.2014 έγγραφο τουΤ.Α.Ι.ΠΕ.Δ. 
«Τροποποιήσεις στο σχέδιο Π.δ/τος "Έγκριση του Ειδι¬ 
κού Σχεδίου Χωρικής Ανάπτυξης του Δημοσίου Ακινή¬ 
του (ΕΣΧΑΔΑ) με την ονομασία «Αφάντου Ρόδου» στην 
περιοχή παραλίας Αφάντου των Δημοτικών Ενοτήτων 
Αφάντου και Καλλιθέας Δήμου Ρόδου"». 

30. Το αριθμ. 177226/24.12.2014 έγγραφο της Διεύ¬ 
θυνσης Περιβαλλοντικής Αδειοδότησης του Υπουργεί¬ 
ου Περιβάλλοντος, Ενέργειας και Κλιματικής Αλλαγής 
«Απόψεις επί τροποποιήσεων στο σχέδιο προεδρικού 
διατάγματος του Ειδικού Σχεδίου Χωρικής Ανάπτυξης 
Δημοσίου Ακινήτου για το ακίνητο Αφάντου Ρόδου». 

31. Το αριθμ. ΥΠΠΟΑ/ΓΔΑΠΚ/ΔΙΠΚΑ/140079/85130/ 
5839/26.04.2016 έγγραφο του Υπουργείου Πολιτισμού 
και Αθλητισμού. 

32. Το αριθμ. Φ.900/100/466023/Σ.1382/7.5.2016 έγ¬ 
γραφο του Γενικού Επιτελείου Στρατού. 

33. Το αριθμ. Φ900/112/466586/18.05.2016 έγγρα¬ 
φο του Γενικού Επιτελείου Στρατού «Γνωμοδότηση της 
Στρατιωτικής Υπηρεσίας για τη Στρατηγική Μελέτη Πε¬ 
ριβαλλοντικών Επιπτώσεων (ΣΜΠΕ) του Ειδικού Σχεδίου 
Χωρικής Ανάπτυξης Δημοσίου Ακινήτου (ΕΣΧΑΔΑ) για 
το ακίνητο Αφάντου Ρόδου». 

34. Τις αριθμ. 20482/20.04.2016 και οικ. 25769/ 
20.05.2016 επικαιροποιημένες εισηγήσεις της Διεύθυν¬ 
σης Περιβαλλοντικής Αδειοδότησης του Υπουργείου 
Περιβάλλοντος και Ενέργειας περί εγκρίσεως της Στρα¬ 
τηγικής Μελέτης Περιβαλλοντικών Επιπτώσεων (ΣΜΠΕ) 
του Ειδικού Σχεδίου Χωρικής Ανάπτυξης Δημοσίου Ακι¬ 
νήτου για το ακίνητο Αφάντου Ρόδου. 

35. Τη σύμφωνα με τις διατάξεις των άρθρων 12 παρ. 3 
και 16 παρ. 2βτου Ν. 3986/2011 εισήγηση του Κεντρικού 
Συμβουλίου Διοίκησης για την Αξιοποίηση της Δημόσι¬ 
ας Περιουσίας, όπως διατυπώθηκε στα από 11.12.2015, 
21.4.2016,25.4.2016 και 21.5.2016 πρακτικά αυτού. 

36. Το γεγονός ότι από τις διατάξεις του παρόντος δι¬ 
ατάγματος δεν προκαλείται δαπάνη σε βάρος του κρα¬ 
τικού προϋπολογισμού. 

37. Τις αριθμ. 26/2015 και 160/2016 γνωμοδοτήσεις 
του Συμβουλίου της Επικράτειας, μετά από πρόταση 
των Υπουργών Εθνικής Άμυνας, Πολιτισμού και Αθλη¬ 
τισμού, Περιβάλλοντος και Ενέργειας, του Αναπληρωτή 
Υπουργού Οικονομικών και του Αναπληρωτή Υπουργού 
Περιβάλλοντος και Ενέργειας, αποφασίζουμε: 

Άρθρο 1 

Ειδικό Σχέδιο Χωρικής Ανάπτυξης του 
Δημοσίου Ακινήτου «Αφάντου Ρόδου» 
στην περιοχή παραλίας Αφάντου των Δημοτικών 
Ενοτήτων Αφάντου και Καλλιθέας Δήμου Ρόδου 

Εγκρίνεται το Ειδικό Σχέδιο Χωρικής Ανάπτυξης του 
Δημοσίου Ακινήτου (ΕΣΧΑΔΑ) «Αφάντου Ρόδου», εκτά- 
σεως 1.583.757 τ.μ., που βρίσκεται στην παραλία Αφά¬ 


ντου των κτηματικών περιοχών πρώην κοινότητας Καλλι¬ 
θέας και πρώην Δήμου Αφάντου, αμφοτέρων νυν Δήμου 
Ρόδου, της νήσου και Περιφερειακής Ενότητας Ρόδου 
της Περιφέρειας Νοτίου Αιγαίου, όπως αυτό αποτυπώ- 
νεται στον σχετικό πρωτότυπο χάρτη σε κλίμακα 1:5.000, 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών και Γεωχωρικών Πληροφο¬ 
ριών του Υπουργείου Περιβάλλοντος και Ενέργειας με 
την 28973/2016 πράξη του και του οποίου αντίτυπο σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Χωρικός προορισμός ακινήτου και χρήσεις γης 
και όροι δόμησης 

1. Ως γενικός χωρικός προορισμός του πιο πάνω ακι¬ 
νήτου ορίζεται η μικτή χρήση της περιπτώσεως 5 της 
παραγράφου Β του άρθρου 11 του Ν. 3986/2011, όπως 
αυτή εξειδικεύεται κατά περιοχές και ζώνες στις επόμε¬ 
νες παραγράφους του άρθρου αυτού. 

2. Περιοχή «Βόρειο Αφάντου ή Γκολφ Αφάντου»: Η πε¬ 
ριοχή αυτή περιλαμβάνει τα γήπεδα υπό στοιχεία Γ1 έως 
και Γ7, τα οποία συγκροτούν από κοινού ενιαία έκταση, 
συνολικής επιφάνειας 1.327.994 τ.μ. Στην περιοχή αυτή 
καθορίζονται χρήσεις γης και όροι και περιορισμοί δό¬ 
μησης κατά Ζώνες I, II, III, IV και V, όπως αυτές απεικονί¬ 
ζονται στον χάρτη του άρθρου 1, ως εξής: 

α. Ζώνη I: Περιοχή τουρισμού - αναψυχής 
αα. Στη ζώνη αυτή, επιφάνειας 899.717 τ.μ., επιτρέ¬ 
πονται οι χρήσεις της περιπτώσεως 1 της παραγράφου 
Βτου άρθρου 11 του Ν. 3986/2011, όπως ισχύει, καθώς 
και οι αναγκαίες εγκαταστάσεις τεχνικής υποδομής για 
την εξυπηρέτηση των πιο πάνω χρήσεων (αφαλάτωσης, 
φωτοβολταϊκών, βιολογικού καθαρισμού κ.λπ.). Επιτρέ¬ 
πεται επίσης η ανακαίνιση και ο εκσυγχρονισμός του ήδη 
λειτουργούντος γκολφ καθώς και η επέκταση ή και η 
αναδιάταξη αυτού, προκειμένου ιδίως να προσαρμοστεί 
προς τις σχετικές προδιαγραφές του Ε.Ο.Τ. 

ββ. Μέγιστος επιτρεπόμενος συντελεστής δόμησης: 
0,2 στο σύνολο της πιο πάνω ζώνης, εξαιρουμένης της 
έκτασης που καταλαμβάνεται από το γκολφ Αφάντου. 

γγ. Μέγιστη επιτρεπόμενη κάλυψη: 20% στο σύνολο 
της πιο πάνω ζώνης, εξαιρουμένης της έκτασης που κα¬ 
ταλαμβάνεται από το γκολφ Αφάντου. 
δδ. Μέγιστο επιτρεπόμενο ύψος κτιρίων: κατά ΝΟΚ. 
εε. Για τις αποστάσεις των κτιρίων από τη γραμμή αιγι- 
αλού εφαρμόζονται οι διατάξεις της παραγράφου 3 του 
άρθρου 5 του Ν. 4179/2013. 

στστ. Απαγορεύεται η ανέγερση κτιρίων, εγκαταστάσε¬ 
ων και περιτοιχισμάτων και γενικά η δόμηση μέσα στην 
έκταση που περικλείεται από τις οριογραμμές ρεμάτων 
και σε κάθε περίπτωση σε απόσταση μικρότερη των 20 
μέτρων από τις γραμμές πλημμύρας αυτών. 

ζζ. Στην πιο πάνω ζώνη επιτρέπεται, σύμφωνα με 
τους ορισμούς της παραγράφου 9α του άρθρου 12 του 
Ν. 3986/2011, όπως αυτή προστέθηκε με την παράγρα¬ 
φο 3 του άρθρου 39 του Ν. 4179/2013, και του άρθρου 
14Α του Ν. 3986/2011, όπως αυτό προστέθηκε με την 
παράγραφο 8 του άρθρου τρίτου του Ν. 4092/2012, η 
δημιουργία τουριστικής λιμενικής εγκατάστασης, ύστε- 

ρα από σύνταξη σχετικής ακτομηχανικής μελέτης και 
εκτίμηση των περιβαλλοντικών επιπτώσεων της εγκα¬ 
τάστασης καθώς και σύμφωνη γνώμη των αρμοδίων 
υπηρεσιών και οργάνων του Υπουργείου Πολιτισμού 
και Αθλητισμού. Η χωροθέτηση της τουριστικής λιμε¬ 
νικής εγκατάστασης θα διασφαλίζει την ενιαία φυσική 
συνέχεια του αιγιαλού και τη διακίνηση όλων κατά μήκος 
αυτού. Σε κάθε περίπτωση, εξαιρούνται της αναπτυξια¬ 
κής αξιοποίησης για την πιο πάνω χρήση οι θαλάσσιοι 
χώροι που βρίσκονται έμπροσθεν των γηπέδων Γ1, Γ2 
και Γ3, σύμφωνα με τα οριζόμενα στην αριθμ. ΥΠΠΟ.Α/ 
ΓΔΑΠΚ/ΔΙΠΚΑ/ΤΑΧ/Φ22/160431 /84960/10939/5141/ 
12.02.2014 απόφαση του Υπουργού Πολιτισμού και 
Αθλητισμού, όπως αυτή τροποποιήθηκε με την αριθμ. 
ΥΠ ΠΟ.Α/ΓΔΑΠ Κ/ΔΙΠ ΚΑ/ΤΑΧ/Φ22/66812/41104/4124/ 
1621/16.4.2014 όμοια απόφαση. 

ηη. Στο τμήμα του γηπέδου Γ1, επιφάνειας 7.654 
τ.μ., καθώς και στο γήπεδο Γ2, τα οποία εμπίπτουν στη 
Ζώνη Β του κηρυγμένου αρχαιολογικού χώρου Ερημο¬ 
κάστρου, οι εργασίες επιτρέπονται υπό τους όρους και 
περιορισμούς δόμησης που θέτουν οι αρμόδιες υπηρε¬ 
σίες του Υπουργείου Πολιτισμού και Αθλητισμού κατά τη 
φάση χωροθέτησηςτου επενδυτικού σχεδίου, σύμφωνα 
με τα οριζόμενα στο άρθρο 13 του Ν. 3986/2011. 
β. Ζώνη II: Παραθεριστικό - Τουριστικό Χωριό 
αα. Στη ζώνη αυτή, επιφάνειας 142.286 τ.μ., επιτρέπο¬ 
νται οι χρήσεις της περιπτώσεως 4Α της παραγράφου Β 
του άρθρου 11 του Ν. 3986/2011, πληντων ακόλουθων 
χρήσεων: τουριστικοί λιμένες και εγκαταστάσεις γκολφ. 

ββ. Μέγιστος επιτρεπόμενος συντελεστής δόμησης: 
0,2 στο σύνολο της εκτάσεως της πιο πάνω ζώνης. 

γγ. Ελάχιστη επιφάνεια οικοπέδων που θα δημιουργη- 
θούν μετά την πολεοδόμηση: χίλια (1.000) τ.μ. 
δδ. Μέγιστο ύψος κτιρίων: 7,50 μέτρα, 
εε. Δεν επιτρέπεται η κατασκευή πιλοτής, 
στστ. Για τις αποστάσεις των κτιρίων από τη γραμμή 
αιγιαλού εφαρμόζονται οι διατάξεις της παραγράφου 3 
του άρθρου 5 του Ν. 4179/2013. 

ζζ. Οι κοινόχρηστοι και κοινωφελείς χώροι που θα δη- 
μιουργηθούν μετά την πολεοδόμηση του παραθεριστι- 
κού - τουριστικού χωριού πρέπει να ανέρχονται σε 50% 
τουλάχιστον της προς πολεοδόμηση έκτασης. Ποσοστό 
25% τουλάχιστον των κοινόχρηστων χώρων θα διατεθεί 
για χώρους πρασίνου. 

γ. Ζώνη III: Περιοχή προστασίας και ανάδειξηςτου πε¬ 
ριβάλλοντος και του φυσικού τοπίου 
αα. Η ζώνη αυτή, συνολικής επιφάνειας 66.051 τ.μ., 
αποτελείται από τις δασικού χαρακτήρα εκτάσεις που 
περιλαμβάνονται στο ακίνητο. Στις πιο πάνω εκτάσεις 
διατηρείται ο δασικός χαρακτήρας και το φυσικό ανά¬ 
γλυφο και απαγορεύεται η δόμηση. 

ββ. Στην πιο πάνω περιοχή επιτρέπονται, κατά τους 
ορισμούς της δασικής νομοθεσίας, επιφανειακές διαμορ¬ 
φώσεις για λόγους αναψυχής. Επιτρέπεται επίσης η δια¬ 
τήρηση της υπάρχουσας δεξαμενής νερού. Ο υπάρχων 
δρόμος μπορεί να ενταχθεί στο κυκλοφοριακό δίκτυο 
του ακινήτου, σύμφωνα με τις οδηγίες της αρμόδιας δα¬ 
σικής υπηρεσίας. 


δ. Ζώνη IV: Περιοχή προστασίας υγροτόπου και εκ¬ 
βολής ρέματος 

Η ζώνη αυτή, επιφάνειας 10.540 τ.μ., αποτελεί την περι¬ 
οχή προστασίας του μικρού υγροτόπου στην εκβολή του 
ρέματος Πελέμονη και διέπεται από τις διατάξεις του από 
12.6.2012 προεδρικού διατάγματος «Έγκριση καταλόγου 
μικρών νησιωτικών υγροτόπων και καθορισμός όρων και 
περιορισμών για την προστασία και ανάδειξη των μικρών 
νησιωτικών υγροτόπων που περιλαμβάνονται σε αυτόν» 
(ΑΑΠ 229). Για την περιοχή αυτή, το ελληνικό δημόσιο επι¬ 
φυλάσσεται να προβεί, αν συντρέχει σχετική περίπτωση, 
στην έκδοση της προβλεπόμενης στο άρθρο 12 παρ. 6 
του Ν. 3986/2011 κοινής υπουργικής απόφασης, 
ε. Ζώνη V: Περιοχή προστασίας αρχαιολογικού χώρου 
Η περιοχή αυτή, επιφάνειας 209.400 τ.μ., περιλαμβάνε¬ 
ται στη Ζώνη Α του κηρυγμένου αρχαιολογικού χώρου 
Ερημοκάστρου και παραμένει στην πλήρη κυριότητα του 
Ελληνικού Δημοσίου. Στην περιοχή αυτή απαγορεύεται η 
δόμηση και ισχύουν οι όροι προστασίας που ορίζονται 
στην αριθμ. ΥΠΠΟ/ΑΡΧ/Α1/Φ22/54880/2808/2.11.2000 
απόφαση του Υπουργού Πολιτισμού «Οριοθέτηση Ζώ¬ 
νης Α προστασίας, αδόμητης, και οριοθέτηση Ζώνης Β 
υπό όρους δομήσιμης, στον αρχαιολογικό χώρο Ερημο¬ 
κάστρου Καλυθιών Ρόδου» (Β' 1399). 

3. Περιοχή «Νότιο Αφάντου»: Η περιοχή αυτή, συνολι¬ 
κής επιφάνειας 255.763 τ.μ., περιλαμβάνει τρία αυτοτελή 
γήπεδα υπό στοιχεία Γ8, Γ9 και ΓΙΟ, επιφάνειας αντιστοί- 
χως 25.510 τ.μ., 195.512 τ.μ. και 34.741 τ.μ. Στην περιοχή 
αυτή καθορίζονται χρήσεις γης και όροι και περιορισμοί 
δόμησης κατά Ζώνες I και II, όπως αυτές απεικονίζονται 
στον χάρτη του άρθρου 1, ως εξής: 
α. Ζώνη I: Περιοχή τουρισμού-αναψυχής 
αα. Η ζώνη αυτή, συνολικής επιφάνειας 196.099 τ.μ, 
περιλαμβάνει τα γήπεδα Γ8 και ΓΙΟ καθώς και τμήμα του 
Γηπέδου Γ9, εκτάσεως 135.848 τ.μ. 

ββ. Στη ζώνη αυτή επιτρέπονται οι χρήσεις της πε- 
ριπτώσεως 1 της παραγράφου Β του άρθρου 11 του 
Ν. 3986/2011, όπως ισχύει, πλην τουριστικών λιμένων 
και εγκαταστάσεων γκολφ, καθώς και οι αναγκαίες εγκα¬ 
ταστάσεις τεχνικής υποδομής για την εξυπηρέτηση των 
πιο πάνω χρήσεων (αφαλάτωσης, φωτοβολταϊκών, βιο¬ 
λογικού καθαρισμού κ.λπ.). 

γγ. Μέγιστος επιτρεπόμενος συντελεστής δόμησης: 0,2 
στο σύνολο της εκτάσεως της πιο πάνω ζώνης. 

δδ. Μέγιστη επιτρεπόμενη κάλυψη: 20% στο σύνολο 
της εκτάσεως της πιο πάνω ζώνης, 
εε. Μέγιστο επιτρεπόμενο ύψος κτιρίων: κατά Ν.Ο.Κ. 
στστ. Για τις αποστάσεις των κτιρίων από τη γραμμή 
αιγιαλού εφαρμόζονται οι διατάξεις της παραγράφου 3 
του άρθρου 5 του Ν. 4179/2013. 

β. Ζώνη II: Περιοχή παραθεριστικού-τουριστικού χω¬ 
ριού 

αα. Η ζώνη αυτή περιλαμβάνει τμήμα του γηπέδου 
Γ9, επιφάνειας 59.664 τ.μ., στο οποίο καθορίζεται χρή¬ 
ση παραθεριστικού-τουριστικού χωριού. Στην έκταση 
αυτή επιτρέπονται οι χρήσεις της περιπτώσεως 4Α της 
παραγράφου Β του άρθρου 11 του Ν. 3986/2011, πλην 
των ακόλουθων χρήσεων: τουριστικοί λιμένες και εγκα¬ 
ταστάσεις γκολφ. 

ββ. Μέγιστος επιτρεπόμενος συντελεστής δόμησης: 
0,2 στο σύνολο της εκτάσεως της πιο πάνω ζώνης. 

γγ. Ελάχιστη επιφάνεια οικοπέδων που θα δημιουργη- 
θούν μετά την πολεοδόμηση: χίλια (1.000) τ.μ. 
δδ. Μέγιστο ύψος κτιρίων: 7,50 μέτρα, 
εε. Δεν επιτρέπεται η κατασκευή πιλοτής, 
στστ. Για τις αποστάσεις των κτιρίων από τη γραμμή 
αιγιαλού εφαρμόζονται οι διατάξεις της παραγράφου 3 
του άρθρου 5 του Ν. 4179/2013. 

ζζ. Οι κοινόχρηστοι και κοινωφελείς χώροι που θα δη- 
μιουργηθούν μετά την πολεοδόμηση του παραθεριστι- 
κού - τουριστικού χωριού πρέπει να ανέρχονται σε 50% 
τουλάχιστον της προς πολεοδόμηση έκτασης. Ποσοστό 
25% τουλάχιστον των κοινόχρηστων χώρων θα διατεθεί 
για χώρους πρασίνου. 

4. Για τη διασφάλιση της πρόσβασης του κοινού στον 
αιγιαλό και την παραλία, δημιουργούνται, κατά τα επόμε¬ 
να στάδια σχεδιασμού του ακινήτου, πέντε τουλάχιστον 
κάθετες οδικές προσβάσεις κοινοχρήστου χαρακτήρα 
προς τον αιγιαλό και την παραλία. 

Άρθρο 3 

Κατευθύνσεις και μέτρα για την προστασία του 
περιβάλλοντος και σύστημα περιβαλλοντικής 
παρακολούθησης 

1. Εγκρίνεται η Στρατηγική Μελέτη Περιβαλλοντικών 
Επιπτώσεων (ΣΜΠΕ) του Ειδικού Σχεδίου Χωρικής Ανά¬ 
πτυξης του Δημοσίου Ακινήτου «Αφάντου Ρόδου», με 
τους ακόλουθους όρους, περιορισμούς και κατευθύνσεις 
για την προστασία και διαχείριση του περιβάλλοντος που 
επιβάλλεται να τηρούνται κατά την εξειδίκευση και υλο¬ 
ποίηση του σχεδίου, με μέριμνα της αρχής σχεδιασμού, 
καθώς και του συνόλου των φυσικών και νομικών προ¬ 
σώπων που συμμετέχουν στην υλοποίηση του σχεδίου: 

α. Οι πολεοδομικές μελέτες που θα καταρτιστούν κατά 
την παράγραφο 7α του άρθρου 12 του Ν. 3986/2011 
για τις ζώνες με χρήση παραθεριστικού-τουριστικού 
χωριού, καθώς και ο περαιτέρω σχεδιασμόςτων ζωνών 
τουρισμού - αναψυχής, πρέπει να λάβουν μέριμνα για: 

αα. Την ισόρροπη και λειτουργικά αποδοτικότερη 
κατανομή των ελεύθερων και κοινόχρηστων χώρων, 
ώστε, αφενός, να διατηρούνται οι φυσικές λειτουργίες 
και οι υπηρεσίες του οικοσυστήματος της έκτασης και, 
αφετέρου, να συνδυάζονται κατά τον καλύτερο δυνατό 
τρόπο, από την άποψη του μεγέθους, της διαμόρφωσης 
και της οικολογικής και πολεοδομικής λειτουργικότητας, 
οι ελεύθεροι χώροι που θα δημιουργηθούν στις υπό πο¬ 
λεοδόμηση περιοχές και οι ελεύθερες ζώνες που προ- 
βλέπονται, κατά την οικεία ΣΜΠΕ, γύρω από σημαντικά 
στοιχεία του περιβάλλοντος, όπως τα δάση και οι δασικές 
εκτάσεις, ο μικρός υγρότοπος στην εκβολή του ρέματος 
Πελέμονη, ο αρχαιολογικός χώρος Ερημοκάστρου και η 
ζώνη αιγιαλού και παραλίας. 

ββ. Τη χωροθέτηση των ειδικών χρήσεων και εγκα¬ 
ταστάσεων που καθορίζονται στο άρθρο 2, με τρόπο 
που να διασφαλίζει την ένταξη των σχετικών έργων στο 
περιβάλλον, τον περιορισμό μορφολογικών αλλοιώσε¬ 
ων, τη λειτουργική διασύνδεση υποδομών, δικτύων, 
κτιριακών συνόλων και ελεύθερων και κοινόχρηστων 


χώρων, καθώς και την ελεύθερη πρόσβαση του κοινού 
στην παραλία και τον αιγιαλό. 

β. Κατά την ανακαίνιση και τον εκσυγχρονισμό του 
υφιστάμενου γκολφ καθώς και κατά την τυχόν επέκταση 
ή και αναδιάταξή του, θα πρέπει να ληφθεί μέριμνα για: 

αα.Την επιλογή ποικιλιών χλοοτάπητα ο συνδυασμός 
των οποίων κατατείνει στην ελαχιστοποίηση των ανα¬ 
γκών άρδευσης και χρήσης αγροχημικών. 

ββ.Την υιοθέτηση σύγχρονων μεθόδων και τεχνολο¬ 
γιών άρδευσης με έμφαση στην επαναχρησιμοποίηση, 
ώστε να μεγιστοποιείται η αποτελεσματικότητα του δια¬ 
τιθέμενου νερού και να ελαχιστοποιούνται οι απώλειες. 

γγ.Την ελαχιστοποίηση ενέργειας για τον φωτισμό, με 
κατάλληλο σχεδίασμά θέσεων και προσανατολισμού των 
πηγών και αξιοποίηση ενεργειακά αποδοτικών λαμπτή¬ 
ρων και φωτιστικών σωμάτων, με ταυτόχρονη ελαχιστο- 
ποίηση της φωτορύπανσης. 

Η εξειδίκευση των ανωτέρω όρων και κατευθύνσεων, 
μέσω των προς τούτο αναγκαίων μέτρων, θα αποτελέσει 
ειδικό αντικείμενο της Μελέτης Περιβαλλοντικών Επι¬ 
πτώσεων που θα εκπονηθεί για τη Ζώνη I της Περιοχής 
«Βόρειο Αφάντου ή Γκολφ Αφάντου» κατά τη φάση χω- 
ροθέτησηςτου οικείου επενδυτικού σχεδίου, σύμφωνα 
με τα οριζόμενα στο άρθρο 13 του Ν. 3986/2011. 

γ. Για την προστασία των δασικών εκτάσεων στην πε¬ 
ριοχή «Βόρειο Αφάντου» λαμβάνονται κατάλληλα προ¬ 
ληπτικά μέτρα ιδίως σε ό,τι αφορά την πυροπροστασία 
και τον έλεγχο της πρόσβασης. 

δ. Κατά τον σχεδίασμά και την υλοποίηση των κτι- 
ριακών έργων λαμβάνεται ειδική μέριμνα, ιδίως μέσω 
συστημάτων ανάπτυξης «πράσινων κτιρίων» όπου αυτό 
είναι εφικτό, για: 

αα. Την εξοικονόμηση ενέργειας, τόσο σε παθητικό 
επίπεδο (βιοκλιματικός σχεδιασμός, μονώσεις, ψυχρά 
υλικά, σκιάσεις κ.ά.) όσο και σε ενεργητικό επίπεδο (εξο¬ 
πλισμός υψηλής απόδοσης, «έξυπνο» σύστημα ενεργει¬ 
ακής διαχείρισης στα μεγάλα κτίρια, δυνατότητα χρήσης 
φυσικού αέρα στα συστήματα κλιματισμού, λαμπτήρες 
εξοικονόμησης κ.ά.). 

ββ.Την ορθολογική χρήση του νερού, με την εφαρμο¬ 
γή μεθόδων αποτελεσματικής άρδευσης και αξιοποίη¬ 
σης όμβριων υδάτων. 

γγ.Τη διαχείριση των αποβλήτων από εκσκαφές, κατα¬ 
σκευές και κατεδαφίσεις κατά τους ορισμούς της σχετι¬ 
κής νομοθεσίας, με ταυτόχρονη πρόνοια για τη μέγιστη 
δυνατή επαναξιοποίησή τους. 

ε. Στις ζώνες του ακινήτου που παραμένουν αδόμη- 
τες εφαρμόζονται κατάλληλες μέθοδοι με στόχο τη δι¬ 
ατήρηση της ευρωστίας και της αντοχής των φυσικών 
οικοσυστημάτων, δηλαδή τη δυνατότητα των οικοσυ¬ 
στημάτων να διατηρούν την καλή τους κατάσταση υπό 
μεταβαλλόμενες συνθήκες και την ανθεκτικότητά τους 
σε εξωγενείς ή ενδογενείς πιέσεις, την αντιπυρική προ¬ 
στασία, καθώς και την ανασύσταση ή εμπλουτισμό της 
βλάστησης, όπου αυτή έχει υποβαθμιστεί. 

στ. Κατά την αδειοδοτική ωρίμανση και την εκτέλεση 
των εργασιών κατασκευής, τηρούνται οι διατάξεις του 
Ν. 3028/2002 και οι σχετικές με το ακίνητο αποφάσεις 
του Υπουργείου Πολιτισμού και Αθλητισμού. 

ζ. Η διαχείριση των στερεών αποβλήτων από τη λει¬ 
τουργία των χρήσεων που θα υποδεχθεί στο ακίνητο 
πρέπει: 

αα. Όσον αφορά τα απόβλητα αστικού τύπου, να εν¬ 
σωματώσει προβλέψεις για διαχωρισμό στην πηγή και 
κατάλληλες μεθόδους χωριστής συλλογής και διάθεσης, 
ώστε να προωθηθεί στον μέγιστο εφικτό βαθμό η εκά- 
στοτε εθνική και περιφερειακή στοχοθεσία. 

ββ. Όσον αφορά τα απόβλητα από τις εργασίες πρα¬ 
σίνου, να υιοθετήσει ειδικές διαδικασίες επιτόπιας αξι¬ 
οποίησης. 

η. Η διαχείριση των υγρών αποβλήτων διενεργείται 
κατά τους ορισμούς της σχετικής νομοθεσίας, επιδιώ¬ 
κοντας παράλληλα την αξιοποίηση της υφιστάμενης 
εγκατάστασης επεξεργασίας λυμάτων (ΕΕΛ) στη θέση 
Βόδι, εφόσον αυτό είναι εφικτό ως προς τη δυναμικότητά 
της, μέσω της επέκτασης του αποχετευτικού δικτύου του 
Δήμου Ρόδου με δαπάνες του επενδύτη. 

θ. Κατά την ενδεχόμενη χωροθέτηση τουριστικής λι¬ 
μενικής εγκατάστασης στην περιοχή «Βόρειο Αφάντου», 
εκτός από τη λήψη της σύμφωνης γνώμης της αρμόδι¬ 
ας αρχαιολογικής υπηρεσίας, πρέπει να διερευνηθούν 
πρόσθετες περιβαλλοντικές προϋποθέσεις όσον αφορά 
τις συνθήκες ελλιμενισμού με κυριότερη την απευθείας 
πρόσδεση και την ελαχιστοποίηση αγκυροβόλησης, τον 
εξοπλισμό της θαλάσσιας αντιρρύπανσης - απορρύπαν¬ 
σης και την υποδομή πυρασφάλειας. 

ι. Εφόσον καταστεί αναγκαία η αφαλάτωση θαλασ¬ 
σινού νερού, η σχετική μονάδα και ο αγωγός εκβολής 
πρέπει να σχεδιασθούν με τρόπο που να ελαχιστοποιεί 
τις επιπτώσεις στα ευαίσθητα στοιχεία του θαλάσσιου 
περιβάλλοντος, τόσο στη ζώνη που εφάπτεται με το 
ακίνητο όσο και κυρίως στις περί αυτήν περιοχές. Κατά 
τον σχεδίασμά της πιο πάνω μονάδας πρέπει να αξιο- 
ποιηθούν όλες οι σύγχρονες τεχνολογικές εξελίξεις στον 
σχετικό τομέα, συμπεριλαμβανομένου του συνδυασμού 
αφαλάτωσης και ανανεώσιμων πηγών ενέργειας. 

ια. Η οργάνωση των εργασιών κατασκευής εντός της 
έκτασης του ΕΣΧΑΔΑ, συμπεριλαμβανομένων των θέ¬ 
σεων των εργοταξίων, του εποχικού προγραμματισμού 
των επιμέρους κατασκευών, των μεθόδων και υλικών, 
καθώς και του χρονικού προγραμματισμού των δρο¬ 
μολογίων των φορτηγών οχημάτων, πρέπει να γίνεται 
κατά τρόπο ώστε να ελαχιστοποιείται η εκπεμπόμενη 
σκόνη, οι πτητικές ουσίες, οι ηχητικές οχλήσεις και η επι¬ 
βάρυνση του δημοσίου οδικού δικτύου. Η εξειδίκευση 
των απαραίτητων κατά τα ανωτέρω μέτρων αποτελεί 
ειδικό αντικείμενο των Μελετών Περιβαλλοντικών Επι¬ 
πτώσεων που θα εκπονηθούν, σύμφωνα μετά οριζόμενα 
στα άρθρα 12 παρ. 7 και 13 του Ν. 3986/2011, για τον 
περαιτέρω σχεδίασμά των ζωνών με χρήση «παραθερι- 
στικό-τουριστικό χωριό» και αντιστοίχωςτων περιοχών 
με χρήση «τουρισμός-αναψυχή». 

2. α. Η παρακολούθηση των επιπτώσεων στο περι¬ 
βάλλον από την εφαρμογή του Ειδικού Σχεδίου Χωρικής 
Ανάπτυξης του δημοσίου ακινήτου «Αφάντου Ρόδου» 
πραγματοποιείται ως εξής: 

αα. Στο σχεδίασμά της διαχείρισης και λειτουργίας 
του ακινήτου ενσωματώνεται συστηματικός τρόπος 


συλλογής των απαραίτητων στοιχείων από όσους θα 
συμμετάσχουν στην αξιοποίηση του δημόσιου ακινήτου, 
με βάση πρόγραμμα παρακολούθησης των περιβαλ¬ 
λοντικών επιπτώσεων από την εφαρμογή του σχεδίου, 
συναφές με το προτεινόμενο στη ΣΜΠΕ. 

ββ. Η συλλογή και επεξεργασία των στοιχείων για την 
παρακολούθηση των περιβαλλοντικών επιπτώσεων δι¬ 
εξάγεται σε ετήσια τουλάχιστον βάση. 

γγ. Ως βασικά μεγέθη παρακολούθησης χρησιμοποι¬ 
ούνται περιβαλλοντικοί δείκτες, αντιπροσωπευτικοί των 
σημαντικών πτυχών της εξέλιξης στην κατάσταση του 
περιβάλλοντος. 

β. Οι σχετικοί περιβαλλοντικοί δείκτες καθορίζονται 
στο οικείο πρόγραμμα παρακολούθησης. Μεταξύ των 
δεικτών αυτών μπορεί να περιλαμβάνονται: 

αα. Δείκτες πληθυσμού: Αναφέρονται στον αριθμό των 
ατόμων που διαμένουν ή εργάζονται στα κτίρια του δη¬ 
μοσίου ακινήτου, στο μέσο χρόνο παραμονής αυτών και 
στις εποχιακές διακυμάνσεις.Τα μεγέθη των δεικτών αυ¬ 
τών χρησιμοποιούνται αποκλειστικά για τη διαπίστωση 
της επάρκειας των υποδομών και την έγκαιρη διάγνωση 
τυχόν αναγκών επαύξησης της δυναμικότητάς τους. Δεν 
επιτρέπεται η επίκληση των ως άνω δεικτών για τον πε¬ 
ριορισμό της πρόσβασης του κοινού σε οποιαδήποτε 
κοινόχρηστη έκταση του ακινήτου, ιδίως δε στον αιγιαλό 
και την παραλία. 

ββ. Δείκτες οικολογικών λειτουργιών: Αναφέρονται 
σε χαρακτηριστικά μεγέθη των οικοσυστημάτων του 
ακινήτου και των όμορων εκτάσεων, με έμφαση στην 
περιοχή του δικτύου Νθΐυτθ 2000 (ΟΒ1430003), τα δάση, 
τους χώρους πρασίνου και τα όμορα παράκτια θαλάσσια 
ύδατα. 

γγ. Δείκτες περιβαλλοντικών επιδόσεων: Αναφέρονται 
στις βελτιώσεις που επιφέρει η εφαρμογή των όρων της 
παρούσας απόφασης και άλλων περιβαλλοντικών πρα¬ 
κτικών στους τομείς της διαχείρισης στερεών αποβλή¬ 
των (ποσότητες απορριμμάτων, ποσοστό ανακύκλωσης 
ανά ρεύμα, ποσοστό επιτόπου διαχείρισης πράσινων 
αποβλήτων κ.ά.), της διαχείρισης νερού (συνολική και 
κατά κεφαλήν κατανάλωση νερού, συνολικά και επι¬ 
μέρους μεγέθη άρδευσης, συμμετοχή επαναξιοποιού- 
μενων όμβριων υδάτων κ.ά.) σε σύγκριση με τυπικούς 
μέσους όρους. 

γ. Οι τιμές των δεικτών και των λοιπών μεγεθών της 
παρακολούθησης των περιβαλλοντικών επιπτώσεων 
αποτυπώνονται σε ετήσια έκθεση, στην οποία περι¬ 
λαμβάνονται επίσης η επεξεργασία και η αξιολόγηση 
των σχετικών αποτελεσμάτων, καθώς και ο εντοπισμός 
αναγκών για τυχόν απαιτούμενες διορθωτικές ενέργειες. 
Η έκθεση αυτή κοινοποιείται σε όλους τους φορείς που 
συμμετέχουν στην αξιοποίηση του δημοσίου ακινήτου, 
ενώ παράλληλα δημοσιοποιείται με ανάρτησή της σε 
κατάλληλη ιστοσελίδα, στην οποία δίδεται η δυνατότητα 
στο ενδιαφερόμενο κοινό να εκφράσει τις απόψεις του 
για το περιεχόμενο αυτής. 

Άρθρο 4 
Λοιπές διατάξεις 

Η προσαρμογή των ενδεχομένως επηρεαζόμενων 
αμυντικών έργων, ο προσδιορισμός - υπόδειξη στο 
έδαφος των επηρεαζόμενων αμυντικών έργων, ο καθο¬ 
ρισμός τυχόν νέων κατασκευαστικών αναγκών κ.λ.π., 
εφόσον απαιτηθεί στο πλαίσιο εφαρμογής του ΕΣΧΑΔΑ, 
αποφασίζεται από τις αρμόδιες υπηρεσίες του Υπουρ¬ 
γείου Εθνικής Άμυνας και υλοποιείται με μέριμνα και 
δαπάνες του μελλοντικού επενδυτή σε συνεργασία με 
τον τοπικό σχηματισμό (95 ΑΔΤΕ). 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στους Υπουργούς Εθνικής Άμυνας, Πολιτισμού και 
Αθλητισμού, Οικονομικών και Περιβάλλοντος και Ενέρ¬ 


γειας αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 9 Αυγούστου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Αναπληρωτής Υπουργός 
Οικονομικών 

ΤΡΥΦΩΝΑΣ ΑΛΕΞΙΑΔΗΣ 


Πολιτισμού και Αθλητισμού 

ΑΡΙΣΤΕΙΔΗΣ ΜΠΑΛΤΑΣ 

Περιβάλλοντος και Ενέργειας 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αναπληρωτής Υπουργός 
Περιβάλλοντος και Ενέργειας 

ΙΩΑΝΝΗΣ ΤΣΙΡΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ 
σμίκρυνση κατά ποσοστό ό I /Ο 

Α/Κ ΑΦΑΝΤΟΥ, 


^-ο-ΙΠροςΠαραΑϋ, 


ΖΩΝΗ I 


ΖΩΝΗ I 


Ρέμα Πελέμονη 


ηρόσ ^ ασ η Προς ΠαραΜα 


ΖΩΝΗ IV 


ΖΩΝΗ II 


ΖΩΝΗ I 

Μ γ ,. 

και β) την αποτύπωση ιης περιοχής νότιου Αφάντου X. Λιαπόκη - Β. Μπαλή /18.10.2012 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά 05 @θΐ· 9 Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 























